Abdullah Gül

Abdullah Gül (født 29. oktober 1950 i Kayseri) er en tyrkisk politiker. Han tilhører partiet AKP.

Han har utdannelse i økonomi fra Universitetet i Istanbul, med doktorgrad derfra i 1983. Han arbeidet som økonom ved Den islamske utviklingsbank i Jidda fra 1983 til 1991.

Gül var statsminister fra november 2002 til mars 2003. Han ble landets visestatsminister og utenriksminister i 2003. Som utenriksminister var Gül aktivt med i forhandlingene med EU angående et tyrkisk EU-medlemskap, som han selv er tilhenger av.

I april 2007 utnevnte regjeringen Erdoğan Gül til sin kandidat for presidentposten, til harde protester fra opposisjonen. Protestene skyldtes i stor grad Güls fortid som islamist. Gül ble valgt til president, og han hadde denne stillingen fra den 28. august 2007, til den 28. august 2014.

Privatliv 
Abdullah Gül ble født i Kayseri 29. oktober 1950. Hans mor er Adeviye Gül og hans far Ahmet Hamdi Gül..

Den 20. august 1980 giftet Abdullah Gül seg med sin da 15 år gamle kusine Hayrünnisa Özyurt (født 1965).
Paret har tre barn; to sønner kalt Mehmet Emre og Ahmet Münir og en datter kalt Kübra. Gül er fan av fotballklubben Beşiktaş J.K..

Referanser

Eksterne lenker 
 
 
 

Tyrkiske statsministre
Personer fra Kayseri
Tyrkiske presidenter
Tyrkiske utenriksministre
Storkors av St. Olavs Orden
Tyrkiske politikere